text: 4700 på plads i den nye is-arena i Vojens
  30 januar 2011 kl. 10.28
  De 4700 billetter til åbningskampen i den nye is-arena i Vojens er revet væk.
  
  4700 tilskuere er på plads til åbnings-kampen i eftermiddag mellem Vojens og Odense.
  Siden det første spadestik tilbage den 15. november er der gået over 14 måneder.
  Selvom den nye is-arena nu tages i brug i dag, bliver den den officielle indvielse først gennemført ved et stort arrangement i august/september 2011, når hle projektet er færdigt.
  SønderjyskE's ishockeyspillere kommer ind til åbningskampen med en dugfrisk sejr i topkampen i Herning. Hermed er SønderjyskE's forsvarende mestre tilbage på førstepladsen. Odense kommer med fornyet selvtillid efter en 4-3-sejr over AaB fredag og ti scorede mål i to kampe.
  
  Parkerings-pladser er ikke klar
  Der mangler endnu at blive lave permanente parkerings ? og adgangsforhold ved SE Arena.
  Dette skyldes både den hårde vinter, og at renoveringen af den gamle Vojens Skøjtehal endnu ikke er gået i gang.
  Der bliver etableret midlertidige parkeringspladser på den gamle slagterigrund. Tilkørsel kan ske ved indkørsel til Trekanten. Politi Hjemmeværnet vil dirigere trafikken og anvise vej til parkeringspladser.
  